Document ID: 32014R0781

REGOLAMENT TA' IMPLIMENTAZZJONI TAL-KUMMISSJONI (UE) Nru 781/2014
tas-17 ta' Lulju 2014
dwar il-ħruġ ta' liċenzji tal-importazzjoni u l-allokazzjoni tad-drittijiet tal-importazzjoni għall-applikazzjonijiet imressqin fl-ewwel sebat ijiem ta' Lulju 2014 fil-kuntest tal-kwoti tariffarji miftuħin permezz tar-Regolament (KE) Nru 616/2007 għal-laħam tat-tjur
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikolu 188(1) u (3) tiegħu,
Billi:
(1)
Ir-Regolament tal-Kummissjoni (KE) Nru 616/2007 (2) fetaħ kwoti tariffarji għall-importazzjoni ta' prodotti tas-settur tal-laħam tat-tjur li joriġinaw mill-Brażil, mit-Tajlandja u minn pajjiżi terzi oħrajn.
(2)
L-applikazzjonijiet għal-liċenzji tal-importazzjoni mressqin fl-ewwel sebat ijiem ta' Lulju 2014 għall-Gruppi Nri 1, 2, 4 A, 6 A, 7 u 8 għas-sottoperjodu mill-1 ta' Ottubru sat-31 ta' Diċembru jikkorrispondu, għal ċerti kwoti, ma' kwantitajiet li jaqbżu l-kwantitajiet disponibbli. Għaldaqstant, jeħtieġ li jiġi stabbilit sa liema punt jistgħu jinħarġu l-liċenzji għall-importazzjoni, billi jiġi stabbilit il-koeffiċjent tal-allokazzjoni li għandu jiġi applikat għall-kwantitajiet mitluba, ikkalkulat skont l-Artikolu 6(3) tar-Regolament tal-Kummissjoni (KE) Nru 1301/2006 (3).
(3)
L-applikazzjonijiet għad-drittijiet tal-importazzjoni mressqin fl-ewwel sebat ijiem ta' Lulju 2014 għall-Grupp Nru 5 A għas-sottoperjodu mill-1 ta' Ottubru sal-31 ta' Diċembru jikkorrispondu ma' kwantitajiet li jaqbżu l-kwantitajiet disponibbli. Għaldaqstant, jeħtieġ li jiġi stabbilit sa liema punt jistgħu jiġu allokati d-drittijiet tal-importazzjoni, billi jiġi stabbilit il-koeffiċjent tal-allokazzjoni li għandu jiġi applikat għall-kwantijiet mitluba, ikkalkulat skont l-Artikolu 6(3) tar-Regolament tal-Kummissjoni (KE) Nru 1301/2006, flimkien mal-Artikolu 7(2) tiegħu.
(4)
Sabiex tiġi żgurata l-ġestjoni effiċjenti tal-miżura, dan ir-Regolament għandu jidħol fis-seħħ dakinhar tal-pubblikazzjoni tiegħu f'Il-Ġurnal Uffiċjali tal-Unjoni Ewropea,
ADOTTAT DAN IR-REGOLAMENT:
Artikolu 1
1. Il-koeffiċjent tal-allokazzjoni mogħti fl-Anness ta' dan ir-Regolament għandu japplika għall-applikazzjonijiet għal-liċenzji tal-importazzjoni mressqin skont ir-Regolament (KE) Nru 616/2007 għall-Gruppi Nri 1, 2, 4 A, 6 A, 7 u 8 għas-sottoperjodu mill-1 ta' Ottubru sal-31 ta' Diċembru 2014.
2. Il-koeffiċjent tal-allokazzjoni mogħti fl-Anness ta' dan ir-Regolament għandu japplika għall-applikazzjonijiet għad-drittijiet tal-importazzjoni mressqin skont ir-Regolament (KE) Nru 616/2007 għall-Grupp Nru 5 A għas-sottoperjodu mill-1 ta' Ottubru sal-31 ta' Diċembru 2014.
Artikolu 2
Dan ir-Regolament għandu jidħol fis-seħħ dakinhar tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, is-17 ta' Lulju 2014.

Labels: 3
17
6